b'\n_START_ARTICLE_\nArne Sunde\n_START_SECTION_\nBakgrunn og tidlig politisk karriere\n_START_PARAGRAPH_\nSunde vokste opp i Kristiania, tok examen artium ved Oslo Katedralskole, gikk Krigsskolen til 1905, og i 1911 tok han juridisk embetseksamen. _NEWLINE_Sunde etablerte seg som advokat i 1921 og ble h\xc3\xb8yesterettsadvokat \xc3\xa5ret etter; han var en av de to advokater som f\xc3\xb8rte Norges sak i forbindelse med \xc2\xabGr\xc3\xb8nlandssaken\xc2\xbb for den internasjonale domstolen i Haag 1931\xe2\x80\x931933._NEWLINE_Sunde var justisminister i Mowinckels andre og tredje regjering (1930-1931 og 1933-35). Han var ogs\xc3\xa5 ordf\xc3\xb8rer i Aker kommune i to kortere perioder i 1930 og 1931. Sunde var ogs\xc3\xa5 en periode h\xc3\xb8yesterettsdommer (1935-1936).\n_START_SECTION_\nAndre verdenskrig\n_START_PARAGRAPH_\nVed den tyske invasjonen av Norge var Sunde major i reserven, og han organiserte en gruppe soldater som tok til fange tyske fallskjermsoldater p\xc3\xa5 Domb\xc3\xa5s. P\xc3\xa5 oppdrag fra regjeringen reiste Sunde til London, der han bidro til etableringen av Nortraship. Sunde ble 7. juni 1940 medlem av Johan Nygaardsvolds regjering, f\xc3\xb8rst som konsultativ statsr\xc3\xa5d deretter med ansvar for Forsyningsdepartementet, s\xc3\xa5 Skipsfartsdepartementet.\n_START_SECTION_\nEtterkrigstiden\n_START_PARAGRAPH_\nEtter krigen gikk Sunde ut fra regjeringen og ble styreformann i Nortraship, hvor han spilte en viktig rolle i avviklingen av organisasjonen. I perioden 1949\xe2\x80\x931952 var han Norges FN-ambassad\xc3\xb8r, og var ved innledningen av Koreakrigen president i Sikkerhetsr\xc3\xa5det.\n_START_SECTION_\nIdrettskarriere\n_START_PARAGRAPH_\nSunde deltok under sommer-OL for Norge i 1912 i Stockholm med sjetteplass i skyting, lagkonkurranse i arm\xc3\xa9gev\xc3\xa6r som beste resultat.'